દેશની રાજધાની દિલ્હીમાં એક પોલીસ સ્ટેશનની એક તસવીર હાલ સોશ્યલ મીડિયા પર વાયરલ થઇ રહી છે જેને લોકોને ચોંકાવી દીધા છે. દિલ્હીના વિવેક વિહાર પોલીસ સ્ટેશન પર પોતાને ધર્મગુરુ કહેનારી રાધે માં જ્યારે દર્શન આપવા પહોંચી ત્યારે ત્યાંના SHO સંજય શર્માએ તેમના માનમાં તેમની ખુરશી છોડી દીધી. અને રાધેમાં SHOની ખુરશી પર બેસી ગયા અને એસએચઓ પોતે બાજુમાં બે હાથ જોડીને ઊભા રહી ગયા. જો કે આ પોલીસ સ્ટેશનમાં તેમના સીવાય પણ અનેક પોલીસકર્મીઓ હતા જેમણે પગે પડી પડીને રાધેમાંના આશીર્વાદ લીધા.